একগুচ্ছ দাবি নিয়ে এসএফআইয়ের বিক্ষোভ প্রেসিডেন্সিতে

কলকাতা: একগুচ্ছ দাবি নিয়ে এসএফআইয়ের (SFI) বিক্ষোভ সমাবেশ প্রেসিডেন্সি বিশ্ববিদ্যালয়তে (Presidency University)। গতকাল অর্থাৎ বুধবার রাত থেকে অবস্থানে অনড় এসএফআই (SFI) সমর্থিত ছাত্র ছাত্রীরা। কিন্তু কোন কোন দাবি নিয়ে তাদের এই অবস্থান বিক্ষোভ?

জানা যাচ্ছে, প্রেসিডেন্সি বিশ্ববিদাল্যয়তে বহুবছর হয়নি ছাত্র ইউনিয়ান নির্বাচন। শেষ ছাত্রসাংসদ নির্বাচন হয়েছিল ১৪ নভেম্বর ২০১৯ সালে। তারপর থেকে কেটে গেছে অনেকগুলি বছর কিন্তু হয়নি ছাত্র নির্বাচন। তাই অবিলম্বে নির্বাচন করাতে হবে বলে মত প্রেসিডেন্সি বিশ্ববিদ্যালয়ের এসএফআই সমর্থিত পড়ুয়াদের।

আরও পড়ুন: আরজি করের নির্যাতিতার বাড়িতে স্বাস্থ্য সচিব

পাশাপাশি, বিশ্ববিদ্যালয়ে গঠন করতে হবে সক্রিয়, সুগঠিত প্লেসমেন্ট ব্যুরো। যেখানে বিশ্ববিদ্যালয়ের ছাত্র সহ উপস্থিত থাকবেন বিশ্ববিদ্যালয়ের শিক্ষক প্রতিনিধি। এমনকি বিশ্ববিদ্যালয়ে কেন্দ্রীয় ইন্টার্নশিপ সেল গঠন করতে হবে বলেও রাতভর বিক্ষোভ থেকে দাবি তোলেন তারা।

বিশ্ববিদ্যালয়ের অর্থনৈতিক অচলাবস্থা নিয়ে আলোচনায় বসতে হবে বিশ্ববিদ্যালয় কর্তৃপক্ষকে ছাত্রদের সঙ্গে। এই দ্বিপাক্ষিক মিটিং সংঘটিত করতে হবে বিশ্ববিদ্যালয় কর্তৃপক্ষকে বিশ্ববিদ্যালয়ের অর্থনৈতিক অচলাবস্থা ও তার সমাধান আনার জন্য।

এই চার দফা দাবি নিয়ে এসএফআই বিক্ষোভে সামিল হয়েছেন। পাশাপাশি ছাত্রছাত্রীরা সাফ জানিয়ে দিয়েছেন এই চার দফা দাবি যতক্ষণ না মানা হচ্ছে ততখন ছাত্রছাত্রীদের স্বার্থে অবস্থান চলবে।

দেখুন অন্য খবর